**ΘΕΜΑ : Επιτροπές ΠΠΑΕ και Παραλαβής υλικών**

**Αρχή φόρμας**

**Ερώτηση:**

Χαίρετε, ο Δήμος μας δημοπράτησε έργο στις 29-6-2021 και η σύμβαση κατασκευής υπογράφετε στις 22-2-2022. Πρέπει να ορισθούν από την υπηρεσία μας επιτροπές παραλαβής και ελέγχου ποιότητας υλικών και παραλαβής αφανών εργασιών? ευχαριστώ

**Απάντηση :**

**Όσον αφορά τις Επιτροπές  παραλαβής αφανών εργασιών**

Το άρθρο 136 Ν. 4412/2016  τροποποιήθηκε με το άρθρο 57 Ν.4782/2021 (ΦΕΚ Α` 36/09.03.2021) , το δε άρθρο 151 αντικαταστάθηκε  με το άρθρο 70 του Ν.4782/2021, έναρξη ισχύος δε αυτών ,σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021 (σύμφωνα δε με το άρθρο 140 παρ.5 αυτού), καταλαμβάνει διαγωνισμούς, που θα προκηρυχθούν μετά την 1.9.2021.

**Σε σχέση με τις Επιτροπές παραλαβής και ελέγχου ποιότητας υλικών**

Ισχύουν τα οριζόμενα στο Άρθρο 159 («Ακαταλληλότητα υλικών - Ελαττώματα -Παράλειψη συντήρησης)

Το άρθρο 159 Ν. 4412/2016 τροποποιήθηκε με το άρθρο 77 Ν.4782/2021, έναρξη ισχύος δε αυτών,σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021 (σύμφωνα δε με το άρθρο 140 παρ.5 αυτού), καταλαμβάνει διαγωνισμούς, που θα προκηρυχθούν μετά την 1.9.2021.

Με βάση τις ανωτέρω Νομοθετικές και μεταβατικές διατάξεις, η Σύμβαση κατασκευής του εν προκειμένω Έργου σας, ως προς τα εν λόγω αναφερόμενα, διέπεται από τις διατάξεις του Ν. 4412/2016 ως ίσχυε πρό της τροποίησής του από τον Ν. 4782/2021.

Συνεπώς πρέπει να ορισθούν από την υπηρεσία σας επιτροπές παραλαβής και ελέγχου ποιότητας υλικών και παραλαβής αφανών εργασιών

Τέλος φόρμας